BG
C 156/32
Официален вестник на Европейския съюз
3.5.2023 г.
Обикновено е тихо, с лек, не много сладък вкус, който се развива в хармоничен баланс между острота и горчивина и със сух завършек.
Отличава се със силен ябълков аромат и вкус, както и със свежестта, която се дължи на забележимата му киселинност.
Продава се като бутилирано ябълково вино или като ябълково вино, опаковано в подходящи съдове (бъчви или дамаджани) за продажба в заведения за хранене и пиене и за продажба на дребно на крайния потребител. 3.3.
Фуражи (само за продукти от животински произход) и суровини (само за преработени продукти) Традиционните сортове ябълки, използвани за производството на „Sidra da Madeira“, са „Barral“, „Cara-de-dama“, „Branco“, „Bico de melro“, „Da Festa“, „Domingos“, „Da Ponta do Pargo“, „Calhau“, „Focinho de rato“ и „Vime“, а в някои случаи се използват и сортовете круши „Do Santo“ и „Tenra de São Jorge“.
Поради вековната практика на земеделските стопани от Мадейра да размножават и споделят генетичен материал от дърветата и плодовете с най-добри характеристики за прясна консумация и/или производство на ябълково вино все още се отглеждат и други култивирани сортове ябълки и круши, по-специално ябълките „Baunesa“, „Camacha“, „Espelho“, „Parda“, „Rajada“, „Reineta Tenra da Camacha“, „Santa Isabel“, „Ázimo“, „Amarelo“, „Amargo“, „Camoesa“, „De vinho“, „Ouro“, „Pevide“, „Rajado“, „Rijo“, „Riscado“ и „Serra“ и крушите „Santa Isabel ou de Santana“, „São João“, „Curé“ и „Pardas“, които също се използват, макар и в по-малка степен, в партидите, предназначени за производството на „Sidra da Madeira“.
Тъй като някои производители още от самото начало са се стремили да разнообразят овощните си градини с екзотични сортове за прясна консумация, като ябълките „Golden“, „Fuji“, „Starking“, „Royal Gala“ и „Reineta“ и крушата „Rocha“, много от които вече са били открити на острова от Vieira Natividade през 1947 г., тези плодове също може да се използват при производството на „Sidra da Madeira“, ако са налични в стопанството или са били отглеждани изключително на острова.
Смесването или „купажирането“ на този широк спектър от традиционни сортове ябълки и круши, а понякога и на други сортове ябълки и круши, които могат да бъдат в по-голяма или по-малка степен тръпчиви, горчиви или сладки и които се отглеждат на острова, дава богатството от цветове, аромати и вкусове, както и освежаващата киселинност, които отличават „Sidra da Madeira“, произвеждано в различни местности на острова от различни производители. 3.4.
Специфични етапи на производство, които трябва да бъдат осъществени в определения географски район Всички етапи на производството на ябълково вино — от производството на суровината, извличането на натуралния сок и ферментацията до отлежаването и съхранението — се извършват на остров Мадейра. 3.5.
Специфични правила за рязане, настъргване, опаковане и др. на продукта, за който се отнася регистрираното наименование Опаковането на „Sidra da Madeira“ в бутилки или подходящи съдове (бъчви или дамаджани) за продажба на дребно на крайния потребител се извършва на остров Мадейра, за да се гарантира запазването на специфичните цветове, аромати и вкусове на това натурално (понякога газирано) ябълково вино, като се избягва всякакво окисляване или замърсяване, което може да влоши органолептичните му характеристики, и за да се гарантира цялостната проследимост на продукта. 3.6.
Специфични правила за етикетиране на продукта, за който се отнася регистрираното наименование — 4.
Кратко определение на географския район Остров Мадейра
5.
Връзка с географския район Заявлението за регистрация на „Sidra de Madeira“ се основава на връзката между неговите характеристики на цвят, аромат и вкус и изразената киселинност и, от една страна, широката гама от съчетания на плодове от традиционни и други сортове ябълки и круши, отглеждани изключително на остров Мадейра, които се използват за производството му, и, от друга страна, почвените и климатичните условия в местностите, където се отглеждат пресните плодове.
Добрата репутация на „Sidra da Madeira“ и значението му в различните местности на острова, където се произвежда, също спомагат за връзката.